Държавен вестник, бр. 43, 2011 г., стр. 7

БРОЙ  43	
Д Ъ Р Ж А В Е Н  В Е С Т Н И К 	
СТР.  7  
(4) Ако работодателят не изплати задълже­
нието по ал. 3, наетите на работа незаконно 
пребиваващи на територията на Република 
България чужденци могат да предявят иск 
срещу него в давностните срокове по Закона 
за задълженията и договорите и по реда на 
Гражданския процесуален кодекс.
(5) Върху изплатеното по ал. 3 възнаграж­
дение се дължат съответните данъци и осигу­
рителни вноски, предвидени за наетите лица 
по българското законодателство.
(6) Работодателят поема разходите за връ­
щане на незаконно пребиваващия чужденец.
(7) Когато работодателят е подизпълнител, 
изпълнителят, чийто пряк подизпълнител е ра­
ботодателят, както и всеки следващ изпълнител, 
чиито подизпълнители са те, когато се установи 
по безспорен начин, че са знаели за наруше­
нието на ал. 2 и не са информирали органите 
за контрол на чужденците, могат да отговарят 
заедно с работодателя или вместо него за за­
дълженията по ал. 3, 4 и 5, както и по чл. 82а.“
§ 11. Създава се чл. 73а:
„Чл. 73а. Министърът на труда и социалната 
политика след консултации със социалните 
партньори и по препоръка на Националния 
съвет по трудова миграция може да наложи 
ограничения на достъпа на чужденци, вклю­
чително на висококвалифицирани, до пазара 
на труда съобразно състоянието, развитието и 
обществените интереси на пазара на труда.“
§ 12. В глава осма след чл. 74 се създава 
раздел ІІІ „Висококвалифицирана заетост на 
чужденци в България“ с чл. 74а, 74б, 74в, 74г 
и 74д:
„Чл. 74а. (1) При наемане на работа на 
чужденци за целите на висококвалифицирана 
заетост се издава единно разрешение за пре­
биваване и работа тип „синя карта на ЕС“ 
съгласно разпоредбите на Закона за чужде­
нците в Република България и правилника за 
прилагането му. 
(2) Условията и редът за издаване, подно­
вяване, отказ и отнемане на синята карта на 
ЕС се определят с Правилника за прилагане 
на Закона за чужденците в Република България 
(обн., ДВ, бр. 43 от 2000 г.; изм., бр. 15 и 87 
от 2004 г., бр. 2 от 2006 г., бр. 49 от 2007 г. и 
бр. 44 от 2008 г.). 
Чл. 74б. (1) Агенцията по заетостта дава 
писмено разрешение за упражняване на висо­
коквалифицирана заетост за издаване на синя 
карта на ЕС от органите на Министерството 
на вътрешните работи. 
(2) Условията и редът за даване, отказ или 
оттегляне на разрешението по ал. 1 се определят 
с наредбата по чл. 74, ал. 1. 
(3) За даване и продължаване на разреше­
нието по ал. 1 работодателят внася такса в 
размер на 400 лв.
Чл. 74в. (1) Упражняването на висококва­
лифицирана заетост от чужденци в България 
е в съответствие с българското трудово и оси­
гурително законодателство и при условията на 
чл. 71, ал. 1, т. 1, 3 и 4.
(2) Притежателят на синя карта на ЕС е 
равнопоставен на българските граждани по 
отношение на:
1. предоставяните услуги по чл. 17, ал. 1, 
т. 1 и 3;
2. условията на труд, включително запла­
щането, уволнението, безопасността и здравето 
при работа, условията за достъп, подчинява­
нето на задължения и ползването на права на 
социална сигурност в рамките на правото на 
Европейския съюз и други;
3. достъпа до стоки и услуги, включително 
обществени;
4. образованието и професионалното обу­
чение;
5. плащанията на придобити законоуста­
новени пенсии за старост, свързани с прихо­
дите, в размер, приложим съгласно правото 
на държавата членка или държавите членки 
длъжници при преместване в трета държава, 
без да се засягат съществуващите двустранни 
споразумения;
6. признаването на дипломи за завършено 
образование;
7. признаването на удостоверения и други 
доказателства за професионална квалификация 
в съответствие със Закона за признаване на 
професионални квалификации;
8. свободата на сдружаване, присъединяване 
и членство в организации на работници и слу­
жители или работодатели, както и в професи­
онални и съсловни организации, включително 
по отношение на предоставяните привилегии 
от такова членство, освен когато по силата 
на закон, устав или друг нормативен акт се 
изисква българско гражданство.
(3) От правата по ал. 2 се ползват само 
притежатели на синя карта на ЕС и членове на 
техните семейства, които обичайно пребивават 
на територията на Република България.
(4) При преместване в друга държава – член­
ка на Европейския съюз, ползването на пра­
вата по ал. 2, т. 1 – 5 се преустановява след 
получаване на синя карта на ЕС или на друго 
разрешение за пребиваване от следващата 
държава членка, или при изтичане на срока 
на пребиваване в България.
(5) Условията по ал. 2 не възпрепятстват 
налагането на мерки за административна при­
нуда по глава пета от Закона за чужденците в 
Република България.
Чл. 74г. (1) През първите две години на 
законна висококвалифицирана заетост притежа­
телят на синя карта на ЕС може да упражнява 
на територията на Република България само 
дейности, отговарящи на условията, при които 
му е издадена синята карта на ЕС.